भारत के संरक्षित जैवमंडल
संरक्षित जैवमंडल या आरक्षित जैवमंडल या बायोस्फीयर रिज़र्व (अंग्रेज़ी: Biosphere Reserve) ऐसे क्षेत्र हैं जो भौगोलिक रूप से जीव जंतुओं के प्राकृतिक भू-भाग की रक्षा करते हैं और अकसर आर्थिक उपयोगों के लिए स्थापित बफर जोनों के साथ एक या ज्यादा राष्ट्रीय उद्यान और अभ्यारण्य को संरक्षित रखने का काम करते हैं। संरक्षण न केवल संरक्षित क्षेत्र के वनस्पतियों और जीवों का किया जाता है बल्कि इन क्षेत्रों में रहने वाले मानव समुदायों को भी यह संरक्षण प्रदान किया जाता है। भारत सरकार ने देश भर में 18 संरक्षित जैवमंडल स्थापित किए हैं।